CELEX: 62020CN0276
Language: lt
Date: 2020-06-24 00:00:00
Title: Byla C-276/20: 2020 m. birželio 24 d. Landgericht Erfurt (Vokietija) pateiktas prašymas priimti prejudicinį sprendimą byloje A. G. E. / B AG

19.10.2020   
            
            
               LT
            
            
               Europos Sąjungos oficialusis leidinys
            
            
               C 348/4
            
         
      2020 m. birželio 24 d.Landgericht Erfurt (Vokietija) pateiktas prašymas priimti prejudicinį sprendimą byloje A. G. E. / B AG
      
      (Byla C-276/20)
      (2020/C 348/05)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landgericht Erfurt
      
      
         Šalys pagrindinėje byloje
      
      
         Ieškovė: A. G. E.
      
      
         Atsakovė: B AG
      
      
         Prejudiciniai klausimai
      
      
                  1.
               
               
                  Ar pagal Sąjungos teisę, visų pirma efektyvumo principą ir Europos Sąjungos pagrindines teises, reikalaujama, kad, transporto priemonės arba variklio gamintojui pažeidus Europos Sąjungos transporto priemonių registracijos teisės aktus ir Europos Sąjungos išmetamųjų dujų normas, faktinį naudojimąsi transporto priemone atitinkanti suma nebūtų atskaitoma iš pirkėjo patirtos žalos? Ar toks atskaitymo draudimas bet kokiu atveju taikomas tuomet, kai gamintojas neetiškai ir tyčia padarė žalą klientui?
               
            
                  2.
               
               
                  Ar prašymą priimti prejudicinį sprendimą teikiantis teismas yra nepriklausomas ir nešališkas teismas, kaip tai suprantama pagal SESV 267 straipsnį, aiškinamą kartu su ESS 19 straipsnio 1 dalies trečiu sakiniu ir Europos Sąjungos pagrindinių teisių chartijos 47 straipsnio antra pastraipa?